JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelused endiselt ummikus
Palestiinlased nõuavad Balfouri deklaratsiooni tühistamist
Tel Avivis mälestati Yitzhak Rabini salamõrva
Kümned tuhanded kogunesid taas 4.11 Tel Avivi Yitzhak Rabini väljakule,
et meenutada 24 aasta tagust peaminister Yitzhak Rabini atentaati.
Toona tulistas usuäärmust esindav juut Yigal Amir
mitu korda peaministri suunas,
kes viidi kohe haiglasse, kuid suri saadud haavadesse.
Sündmus oli tagajärg toonase peaministri Rabini
ja palestiinlasi esindanud Yasser Arafati sõlmitud nn Oslo 2
ehk Taba lepingule,
kus Iisrael loovutas osa Juuda- ja Samaariamaast palestiinlastele.
Mälestusüritusel, mille teemaks oli "Jah rahule. Ei vägivallale",
kõneles valitsust moodustada püüdev Sinivalge blokki esindav Benny Gantz.
Ta kinnitas kõnes, et Iisrael on pühendunud rahule nendega,
kes seda soovivad, kuid vastab karmilt kõigile,
kes püüavad kahjustada iisraellasi või nende riiki.
Uudistekanal 13 teatel kinnitas Gantz, et on endiselt pühendunud
looma riigile töötavat valitsust, et vältida kolmandaid valimisi.
Seniseid ebaõnnestumisi pidas Gantz oma kombe kohaselt
üksnes praeguse peaministri Netanyahu süüks,
kes omakorda tõdes, et Gantz teab väga hästi,
kui vähe on tal võimalusi valitsuse moodustamiseks.
Seepärast ütles ta Gantzile:
"Sul pole mõtet asja pikendada ja püüda mind kõrvaldada.
Lõpuks arenevad asjad nii, et satume kolmandatele valimistele
ja hoopis sind tõugatakse kõrvale."
Likudi blokki kuuluv Uue Paremtiiva juht Naftali Bennett aga tõdes,
et kui Netanyahu palub,
on ta valmis vabastama oma partei pühendumusest Likudile,
kui see aitaks valitsust moodustada.
Palestiina omavalitsus nõudis taas, et Suurbritannia vabandaks
102 aasta eest 2. novembril vastu võetud nn Balfouri deklaratsiooni eest.
Deklaratsioon võeti vastu 1917. a, kui 1. Maailmasõda alles kestis
ja see tõdes, et Suurbritannia teeb kõik rahvuskodu loomiseks
maailmas hajevil elavaile juutidele.
Deklaratsioon sai aluseks
nii Rahvaste Liidu vastavatele hilisematele otsustele
kui liideti samal kujul ka Rahvaste Liidu järel loodud ÜRO põhikirja.
PO väitel oli mainitud otsus viga ja on peamine põhjus,
miks juudid on saanud seejärel
palestiinlastele kuulunud maid asustada.
Seepärast tuleb deklaratsioon nende väitel tühistada
ja britid peavad toimunu pärast vabandama ning olukorra ennistama.
Sama PO põeb jätkuvalt ajaloolist amneesiat ehk mälukaotust,
sest toonased liitlased ei vallutanud Lähis-Ida piirkondi palestiinlastelt,
vaid Türgi Otomani impeeriumilt.
PO on võtnud veel karmima seisukoha
USA presidendi Trumpi nn sajandi tehingu sisu suhtes.
Omavalitsuse esindaja Ibrahim Milhem ütles 2. novembril,
et palestiinlased tunnevad end
Iisraeli ja USA harrastatava kolonialismi, ekspansiooni
ja etnilise puhastuse ohvritena.
Milhemi sõnul näitab eelinfo
Trumpi tulevase sajandi tehingu poliitilise osa kohta selgelt,
et USA kaitseb taas Iisraeli,
kui too püüab laiendada oma alu palestiinlastele kuuluvatele maadele.
Kuigi Gazat valitsev Hamas ja Läänekalda omavalitsus
on pidevalt pea kõiges eri meelt,
on Hamas hakanud antud küsimuses Abbasi valitsust toetama.
Hamas nõuab, et Suurbritannia valitsus
tunnustaks Palestiina riiki 1967. a 4. juunil kehtinud olukorras
ja Ida-Jeruusalemma selle pealinnana.
Viimastel kuudel on Iisraeli sõjalistes ja poliitilistes ringkondades
hoolitsetud tõsiselt riigikaitse rünnakuvõime eest
tõrjuda Iraani uusi lühi- ja keskmaa tiibrakette.
Õhujõudude ülem kindralmajor Amikam Nurkin
mainis nädala eest uue õhutõrjekursuse lõpuaktusel,
et IAF on täiesti valmis ja varustatud
tõrjuma kõiki ähvardavaid ohufaktoreid.
Kindral Nurkin mainis muuhulgas,
et Arrow', Yahlomi, Taaveti Lingu ja Iron Dome'i patareid
on olnud viimaseil nädalail pidevalt kõrgeimas lahinguvalmiduses.
"Meie julgeolekuväljakutsed on kasvanud pidevalt samal määral,
kui Iraan on kasvatnud võimalusi
rünnata meid nii droonide kui tiibrakettidega."
Nii vastas Iisraeli õhujõudude ülem kindral Nurkin poliitikute murele
riigi sõjaväe võime suhtes
tõrjuda seda ähvardavaid uusi ohufaktoreid.
Jätkame õhujõudude teemal.
Iisraeli Õhujõud võõrustavad suurt, rahvusvahelist õhuõppust,
mis kannab nime Sinine lipp.
See algas juba 3. novembril ja lõppeb 14.11,
ning selles osalevad lisaks Iisraelile hävitajad Saksamaa, Itaalia, Kreeka
ja USA õhujõududest.
Õppuse peakorteriks on Eilatist põhjas asuv õhujõudude Ovda baas
ja mainitud õppusel osalevad esimest korda
Iisraeli nn 5. põlvkonna F-35 varjetehnikaga varustatud lennukid.
Üks maailma kuulsamaid lennukeid
on USA presidendi jaoks eraldatud ja varustatud Boeing 747 Jumbo-Jet
nimega Air Force One ehk õhujõudude nr üks lennuk.
Iisraeli tipppoliitikud on seni reisinud riigi lennufirma El Al'i lennukitega,
kuid nüüd on Iisrael saanud oma Air Force One'i.
Tegu on Boeingi 767 300-R tüüpi lennukiga,
mis on valmistatud tavalisest pikemateks reisideks.
Lennuk hangiti veidi kasutatuna Austraalia lennufirmalt Qantas
ja sellele lisati erivarustus,
mis vastab kõikvõimalikele julgeolekunõudmistele.
Nagu ka kõik El Al-i reisilennukid,
on seegi varustatud erinevate raketitõrjesüsteemidega
ja ka kõikvõimalike sideseadmetega.
Lennuk võib lennata ilma tankimata Iisraelist Kaug-Itta,
Hiina ja Jaapanisse,
ning ka USA idarannikule ja Brasiiliasse Lõuna-Ameerikas.
Lennuki hind on ca 150 miljonit eurot
ja see on mõeldud eelkõige Iisraeli peaministri, presidendi
ja mõnede tähtsate ministrite ametikasutusse.
Sellised olid tänased uudised.
Paluge rahu Jeruusalemmale, Iisraelile ja tervele Lähis-Idale!
Toimetus soovib kõigile isadele ka Head Isadepäeva!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee